

**ΕΡΓΑΣΤΗΡΙΑ ΔΕΞΙΟΤΗΤΩΝ**

|  |
| --- |
|  |
|  |
| ***Επιμορφωτικό – υποστηρικτικό υλικό***  ***Πράξη: «Επιμόρφωση των εκπαιδευτικών στις δεξιότητες μέσω εργαστηρίων»(MIS5092064)*** |
|  |
|  |
|  |
|  |
|  |
|  |
| **ΣΤΟ ΠΛΑΙΣΙΟ ΤΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 2014-2020» που συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο)** |
|  |
|  |

|  |  |
| --- | --- |
|  |  |
|  |  |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |  |
|  |  |
|  |  |
|  | ***ΣΧΕΔΙΟ ΔΡΑΣΗΣ***  ***της Σχολικής Μονάδας*** |
|  | dexiotites |
|  |  |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ21+:**  [**http://iep.edu.gr/el/psifiako-apothetirio/skill-labs**](http://iep.edu.gr/el/psifiako-apothetirio/skill-labs)  [ΟΠΣΕπιμόρφωσης-Ι.Ε.Π.:Όλεςοιδράσεις(iep.edu.gr)](https://elearning.iep.edu.gr/study/course/index.php?categoryid=62):<https://elearning.iep.edu.gr/study/course/index.php?categoryid=62> |
|  |  |
|  |  |
|  |  |
|  |  |
|  |  |

**ΥΠΟΔΕΙΓΜΑ ΣΧΕΔΙΟΥ ΔΡΑΣΗΣ ΤΗΣ ΣΧΟΛΙΚΗΣ ΜΟΝΑΔΑΣ**

|  |  |
| --- | --- |
| dexiotites | **ΕΡΓΑΣΤΗΡΙΑ ΔΕΞΙΟΤΗΤΩΝ**  **ΣΧΕΔΙΟ ΔΡΑΣΗΣ ΣΧΟΛΙΚΗΣ ΜΟΝΑΔΑΣ**  **ΣΧΟΛΙΚΟ ΕΤΟΣ 2021 -2022** |
| **Σχολική μονάδα** | **2ο Δημοτικό Σχολείο Γλυφάδας** |
| **Αριθμός τμημάτων** | **12** |
| **Αριθμός μαθητών/μαθητριών σχολικής μονάδας** | **237** |
| **Αριθμός εκπαιδευτικών σχολικής μονάδας** | **33** |
| **Αριθμός εκπαιδευτικών που συμμετέχουν στα Εργαστήρια δεξιοτήτων** | Εκπαιδευτικοί ΠΕ70, ΠΕ86, ΠΕ06, ΠΕ05, ΠΕ79, ΠΕ08 |

|  |  |  |  |
| --- | --- | --- | --- |
| **Ζω καλύτερα – Ευ Ζην** | **Φροντίζω το Περιβάλλον** | **Ενδιαφέρομαι και Ενεργώ-*Κοινωνική Συναίσθηση και Ευθύνη*** | **Δημιουργώ και Καινοτομώ–*Δημιουργική Σκέψη και Πρωτοβουλία*** |
| Ζω καλύτερα – Ευ Ζην | Φροντίζω το Περιβάλλον – Περιβάλλον | Ενδιαφέρομαι και Ενεργώ - Κοινωνική Συναίσθηση και Ευθύνη | Δημιουργώ και Καινοτομώ – Δημιουργική Σκέψη και Πρωτοβουλία |
| *1. ΥΓΕΙΑ: Διατροφή - Αυτομέριμνα, Οδική Ασφάλεια* | *1. Οικολογία - Παγκόσμια και τοπική Φυσική κληρονομιά* | *1. Ανθρώπινα δικαιώματα* | *1. STEM/ Εκπαιδευτική Ρομποτική* |
| *2. Ψυχική και Συναισθηματική Υγεία - Πρόληψη* | *2. Κλιματική αλλαγή - Φυσικές Καταστροφές, Πολιτική προστασία* | *2. Εθελοντισμός διαμεσολάβηση* | *2. Επιχειρηματικότητα- Αγωγή Σταδιοδρομίας- Γνωριμία με επαγγέλματα* |
| *3. Γνωρίζω το σώμα μου - Σεξουαλική Διαπαιδαγώγηση* | *3. Παγκόσμια και τοπική Πολιτιστική κληρονομιά* | *3. Συμπερίληψη: Αλληλοσεβασμός, διαφορετικότητα* |  |
| **Τάξη Α**  Υποθεματική: «εγώ και οι συμμαθητές μου»  **Τάξη Β**  Υποθεματική: «Δόντια γερά, τρώγοντας υγιεινά»  **Γ’ τάξη**: Υποθεματική: Γνωρίζω το σώμα μου. Σεξουαλική Διαπαιδαγώγηση  Τίτλος:«Ασφαλές Άγγιγμα»  **Δ’ τάξη**: Υποθεματική: Υγεία- οδική ασφάλεια  Τίτλος: «Κυκλοφορώ με ασφάλεια»  **Τάξη E.**’  Υποθεματική 2. Mαθαίνοντας τη θετική πλευρά της ζωής..!!  **Τάξη Στ.**’  Υποθεματική 3.  Από την ήβη στην ενηλικίωση : προετοιμάζομαι για τη μεγάλη περιπέτεια. | **Τάξη Α**  Υποθεματική: «Κύκλος είναι γυρίζει»  **Τάξη Β**  Υποθεματική: «Dirty stories: σκέφτομαι πριν το πετάξω»  **Γ΄ τάξη:** Υποθεματική: Παγκόσμια και Τοπική πολιτιστική κληρονομιά  Τίτλος: «Ανακαλύπτοντας το παρελθόν-Σχεδιάζοντας το μέλλον»  **Δ’ τάξη:** Υποθεματική: Οικολογία Παγκόσμια και τοπική φυσική κληρονομιά  Τίτλος: «Για το δάσος μαθαίνω, δρω και δημιουργώ**»**  **Τάξη E.’**  Υποθεματική 2. Μαθαίνουμε για τις πυρκαγιές.  **Τάξη Στ.**’  Υποθεματική 3. Η Ελλάδα στην Ευρώπη : αναζητώντας την ταυτότητά μας μέσα στην αγκαλιά της Ευρωπαϊκής Ένωσης. | **Τάξη Α**  Υποθεματική:«Τα δικαιώματα των παιδιών»  **Τάξη Β**  Υποθεματική: «Μαθητών παιδεία : το πρώτο βήμα στη δημοκρατία»  **Γ’ τάξη:** Υποθεματική: Συμπερίληψη: Αλληλοσεβασμός, Διαφορετικότητα  Τίτλος: «Σταματώ τις διακρίσεις- Αποδέχομαι τον Άλλο. Από τις λογοτεχνικές αναπαραστάσεις στην πραγματικότητα»  **Δ’ τάξη:** Υποθεματική: Ανθρώπινα δικαιώματα  Τίτλος: «Δυναμώνω τη φωνή μου, δυναμώνεις τη φωνή σου. Δικαίωμα στην ελευθερία έκφρασης»  **Τάξη E.’**  Υποθεματική 2. Κόντρα στο ρεύμα.  **Τάξη Στ.**’  Υποθεματική 3.  Τα κοινωνικά πειράματα και οι κοινωνικές ιστορίες ως μέσο καλλιέργειας κοινωνικής ευθύνης. | **Τάξη Α**  Υποθεματική: «Ο κύκλος του νερού»  **Τάξη Β**  Υποθεματική: «Παραδοσιακά επαγγέλματα που χάνονται στο χρόνο»  **Γ’ τάξη:**  Υποθεματική: Επιχειρηματικότητα-Αγωγή Σταδιοδρομίας- Γνωριμία με επαγγέλματα  Τίτλος: « Τα επαγγέλματα»  **Δ’ τάξη:** Υποθεματική: STEM/STEAM  Τίτλος: «Η σχολική τάξη συναντά τον μικρό επιστήμονα»  **Τάξη E.’**  Υποθεματική 1  STEM – Οι μηχανικοί του αύριο  **Τάξη Στ.**’  Υποθεματική 2  Μαθαίνω το χθες, γνωρίζω το σήμερα, προσανατολίζομαι στο αύριο. |

|  |
| --- |
| **Βασικός προσανατολισμός του ετήσιου Σχεδίου Δράσης (Πλεονεκτήματα-μειονεκτήματα)**  Μετά από διερεύνηση και σύμφωνα με τη SWOT Analysis, εντοπίστηκαν τα δυνατά σημεία και τυχόν αδυναμίες της σχολική μας μονάδας αναφορικά με την υλοποίηση των Εργαστηρίων Δεξιοτήτων, προσδιορίστηκαν και αποτυπώθηκαν από το Σύλλογο Διδασκόντων. Ως δυνατό σημείο χαρακτηρίστηκε η ύπαρξη μόνιμου προσωπικού με μεγάλη διδακτική εμπειρία, εξοικειωμένου με την υλοποίηση προγραμμάτων κατά το παρελθόν, με επιμορφώσεις και αγάπη προς τους μαθητές, καθώς και η ικανότητα της Διεύθυνσης του σχολείου να ανταποκρίνεται πλήρως με προθυμία και διάθεση στις καινοτόμες δράσεις της σχολικής μονάδας. Επιπρόσθετα, το έργο της σχολικής μονάδας διευκολύνεται από την πολύ καλή συνεργασία με τους γονείς, οι οποίοι έχουν προθυμία και όρεξη για συμμετοχή σε όλο το πρόγραμμα του σχολείου και την υποστήριξη από τους τοπικούς φορείς, οι οποίοι είναι συμπαραστάτες στις καινοτόμες εκπαιδευτικές δράσεις του σχολείου μας. Θετικοί παράγοντες κρίνονται, επίσης, η καλή γεωγραφική θέση του σχολείο, που εξυπηρετεί τις μετακινήσεις και τις επισκέψεις σε χώρους εκπαιδευτικού ενδιαφέροντος και το γεγονός πως πρόκειται για ένα σχολείο πλήρως εξοπλισμένο, με τις απαραίτητες υλικοτεχνικές υποδομές. Μοναδικό προβληματισμό σχετικά με την αποτελεσματική υλοποίηση των Εργαστηρίων Δεξιοτήτων αποτέλεσε η προσαρμογή στην νέα πραγματικότητα ,όπως αυτή διαμορφώνεται λόγω COVID-19, η αγωνία και η ανασφάλεια που νιώθουμε όλοι αναφορικά με τις τροποποιήσεις που απαιτούνται σύμφωνα με τα μέτρα προστασίας που υποδεικνύονται συνεχώς. |

|  |  |  |
| --- | --- | --- |
| **Το όραμά μας** | | Το όραμα του σχολείου μας είναι η ενδυνάμωση της σχολικής κουλτούρας και η ανάδειξη της ταυτότητας του, όπως έχει διαμορφωθεί στο πέρασμα του χρόνου, αλλά και στις ιδιαίτερες συνθήκες που ζούμε. Ειδικότερα, επιθυμούμε τη διαμόρφωση ενός σχολικού περιβάλλοντος μέσα από το οποίο οι μαθητές θα αποκτήσουν στάσεις, αξίες και δεξιότητες, ώστε να γίνουν πολίτες κριτικά σκεπτόμενοι, υπεύθυνοι, με σεβασμό προς το περιβάλλον και τη διαφορετικότητα, πολίτες που αναλαμβάνουν πρωτοβουλίες, που καινοτομούν και που προσαρμόζονται στις αλλαγές και τις δυσκολίες της καθημερινότητας. Μέσω των «Εργαστηρίων Δεξιοτήτων», το σχολείο μας θα ενισχύσει την καλλιέργεια ήπιων δεξιοτήτων, δεξιοτήτων ζωής και δεξιοτήτων τεχνολογίας και επιστήμης στους μαθητές και τις μαθήτριες του, αφενός για την προσωπική τους ολοκλήρωση και ανάπτυξη και αφετέρου, για την ομαλή κοινωνική τους ένταξη |
| **Στόχοι της σχολικής μονάδας σε σχέση με τις τοπικές και ενδοσχολικές ανάγκες της** | | Κυρίαρχο στόχο του σχολείου μας αποτελεί η καλλιέργεια ενός σχολικού κλίματος με κύρια χαρακτηριστικά τη συνεργασία, την αλληλεγγύη και την αποδοχή της προσωπικότητας του άλλου. Ειδικότερα, θέτουμε ως επιμέρους στόχους:  • Να αναδείξουμε την ταυτότητα του σχολείου μας και μέσα από αυτήν να ισχυροποιήσουμε τους δεσμούς της σχολικής κοινότητας.  • Να αναπτύξουμε καινοτόμες μεθόδους και πρακτικές αποφεύγοντας τον εγκλωβισμό στη στείρα μετάδοση γνώσεων.  • Να ενθαρρύνουμε τη συνεργασία όλου του σχολείου μέσα από τον σχεδιασμό και την εφαρμογή του προγράμματος.  • Να προωθήσουμε την εξωστρέφεια του σχολείου μας και τη συνεργασία μας με την τοπική κοινωνία, καθώς και με διάφορους φορείς  • Να καλλιεργήσουμε δεξιότητες που θα βοηθούν τους μαθητές μας να ανταποκρίνονται στις ανάγκες της καθημερινότητας τους.  • Να ενισχύσουμε εκείνα τα χαρακτηριστικά της προσωπικότητας των μαθητών μας καλλιεργώντας αντίστοιχα δεξιότητες που θα τους βοηθήσουν να ολοκληρωθούν πνευματικά, κοινωνικά και ψυχολογικά σαν άτομα για να μπορέσουν να αντιμετωπίσουν με αισιοδοξία το μέλλον. |
| **Ο ΠΡΟΓΡΑΜΜΑΤΙΣΜΟΣ ΤΩΝ ΕΡΓΑΣΤΗΡΙΩΝ ΑΝΑ ΘΕΜΑΤΙΚΗ ΕΝΟΤΗΤΑ** | | |
| **ως προς τη Θεματική Ενότητα**  **Ζω καλύτερα – Ευ Ζην**  **Ζω καλύτερα- Ευ ζην** | Η Α΄Τάξη ως προς τον 1ο θεματικό κύκλο ασχολήθηκε με την γνωριμία των παιδιών μεταξύ τους. Να μάθουν να σέβονται την διαφορετικότητα και να την αποδέχονται. Δόθηκε έμφαση στην ομαδικότητα και στη σπουδαιότητα των κανόνων αλλά και στην τήρηση τους για τη σωστή λειτουργία μιας ομάδας. Είναι σπουδαίο και απαραίτητο εφόδιο για την ομαλότερη ενσωμάτωση τους σε μεγαλύτερες κοινωνικές ομάδες μέσα αλλά και έξω από το χώρο του σχολείου.  Η Β΄Τάξη ως προς τον 1ο θεματικό κύκλο ασχολήθηκε με τη στοματική υγιεινή. Για να μάθουν τα παιδιά μεγαλώνοντας να φροντίζουν και να προστατεύουν το περιβάλλον πρέπει πρώτα να έχουν πάρει μαθήματα αγωγής υγείας. Επιλέχθηκε αυτή η υποθεματική ώστε να μπορο΄ν μέσα απί ένα ευχάριστο και καλό ψυχολογικό κλίμα, να μπορούν να φροσντίσουν το στόμα και την υγιεινή τους. Να τρέφονται σχστά και υγιεινά και σε συνδυασμό με την άθληση να διατηρούν μια καλή φυσική κατάσταση, σπουδαίο εφόδιο για μια καλύτερη ζωή.  Γ΄ και Δ’ Τάξη:  Για να μπορούν τα παιδιά να είναι ικανά, να ενδιαφέρονται να φροντίσουν το περιβάλλον τους, να έχουν κοινωνική συναίσθηση και ευθύνη, να μπορούν να δημιουργούν και να καινοτομούν, απαραίτητη προϋπόθεση θα ήταν να έχουν πάρει πρώτα μαθήματα ζωής, να είναι πρώτα καλά τα ίδια, να μάθουν πώς να είναι ασφαλή και πώς να προστατεύονται. Γι’ αυτό επιλέχθηκε ο Α’ θεματικός κύκλος και αυτοί οι τομείς ώστε τα παιδιά να φροντίζουν το σώμα τους, να έχουν σωστή συνείδηση πεζού και ποδηλάτη και να πετύχουν μια καλύτερη ζωή ως προς το άτομό τους.  E’ Tάξη:  Σε αυτό το πρόγραμμα τα παιδιά θα μάθουν να αναγνωρίζουν τα συναισθήματα και να καταλαβαίνουν τι αισθάνονται οι άλλοι (ενσυναίσθηση). Επίσης, θα συνειδητοποιήσουν το γεγονός ότι κάποιος άλλος άνθρωπος μπορεί να αισθάνεται, για το ίδιο γεγονός ή αντικείμενο, διαφορετικά συναισθήματα. Οι μαθητές μαθαίνουν να σέβονται τη διαφορετικότητα.  Επιπλέον, οι μαθητές και οι μαθήτριες θα μάθουν να καταλαβαίνουν πώς νιώθουν εκείνοι και να εξωτερικεύουν τα συναισθήματά τους με θετικό και αποδεκτό και ως επί το πλείστον, δημιουργικό τρόπο. Οι μαθητές και οι μαθήτριες θα μάθουν να μιλούν για το πώς αισθάνονται και μέσα από αυτή τη διαδικασία θα αναπτυχθεί η αυτοεκτίμησή τους.  Στ΄Τάξη:  Μέσα από αυτό το πρόγραμμα στο 1ο εργαστήριο τα παιδιά θα γνωρίσουν τις έννοιες της σεξουαλικής και αναπαραγωγικής υγείας. Θα εμβαθύνουν σε έννοιες όπως είναι η φιλία και ο έρωτας, η αντισύλληψη και η σεξουαλική διαπαιδαγώγηση. Θα μελετήσουν το φαινόμενο της αναπαραγωγής και χρησιμοποιώντας πάντα στρατηγικές ανάπτυξης επιστημονικών μεθόδων έρευνας, θα μελετήσουν τις αλλαγές που γίνονται στην εφηβεία και στα δύο φύλα. Μέσα από την προβολή σχετικών ολιγόλεπτων βίντεο, ενθαρρύνεται ο διάλογος και η ανάπτυξη της κριτικής σκέψης. | |
| **ως προς τη Θεματική Ενότητα**  Φροντίζω το Περιβάλλον – Περιβάλλον  **Φροντίζω το Περιβάλλον** | Η Α΄Τάξη ασχολήθηκε με την σπουδαιότητα της ανακύκλωσης. Δόθηκε έμφαση στο να μάθουν τα παιδιά να φροντίζουν και να μεριμνούν για το περιβάλλον μέσα στο οποίο ζουν. Μάθανε τρόπους που συμβάλλουν στην ορθή οικολογική τους συμπεριφορά. Υιοθέτησαν σωστές στάσεις ζωής προς το περιβάλλον, τη φύση και τα ζώα. Μάθανε να σέβονται τον πλανήτη και τρόπους για τη διάσωσή του.  Η Β΄Τάξη ασχολήθηκε με την ανάπτυξη της οικολογικής συνείδησης στα παιδιά. Προσπάθησαν οι δάσκαλοι/ες μα φέρουν τα παιδιά σε μια πρώτη επαφή με τη σωστή διαχείριση των απορριμάτων ειδικότερα στο χώρο του σχολείου. Να αναγνωρίσουν τα είδη των σκουπιδιών που παράγει ο άνθρωπος, τα υλικά πό τα οποία φτιάχονται αλλά και τον κύκλο της ζωής τους. Η ανακύκλωση είναι πολύ σημαντική για την προστασία του περιβάλλοντος, οπότε και έγινε πρσπάθεια να κατανοήσουν τα παιδιά τη διαδικασίς της, αλλά και να μάθουν να επαναχρησιμοποιούν δημιουργικά διάφορα άχρηστα υλικά. Αναπτύχθηκε ταυτόχρονα και ένα αίσθημα ευθύνης ως προς την προστασίας της φύσης και των ζώων. «Μαθαίνω να αγαπώ τα ζώα, μαθαίνω να αγαπώ και τους άλλους γύρω μου»  Γ’ και Δ’ Τάξη:  Μιλάμε για τη φροντίδα του περιβάλλοντός μας, με στόχο να γνωρίσουν οι μαθητές τις απαιτούμενες παραμέτρους που συμβάλλουν σε μια σωστή οικολογική συμπεριφορά και να υιοθετήσουν σωστές στάσεις ζωής ως προς το περιβάλλον.  Τα παιδιά αναζητούν τη θέση τους στον κόσμο και έρχονται σε επαφή με τα έθιμα, τις παραδόσεις και τις συνήθειες. Σε αυτή τη θεματική ενότητα επιλέγεται η προσέγγιση της παγκόσμιας πολιτιστικής κληρονομιάς μέσα από μαθησιακά περιβάλλοντα που ανταποκρίνονται στα ενδιαφέροντα των μαθητών.  E’ Τάξη:  Τα παιδιά στο πρόγραμμα αυτό μαθαίνουν πώς να επικοινωνούν και να συνεργάζονται, καθώς μοιράζονται σκέψεις και συναισθήματα. Γίνεται διερεύνηση πάνω στο θέμα των πυρκαγιών. Τα παιδιά χρησιμοποιούν επιστημονικές μεθόδους, όπως η πραγματοποίηση έρευνας, η καταγραφή, η συλλογή και η επεξεργασία δεδομένων και έτσι ενεργοποιούν την κριτική σκέψη τους και ταυτόχρονα αναπτύσσουν ψηφιακές δεξιότητες. Μέσα από τα βιωματικά προγράμματα, τα παιδιά αναλαμβάνουν πρωτοβουλίες, ευαισθητοποιούνται και δρουν συνεργατικά για το καλό του περιβάλλοντος, όχι μόνο μέσα στα πλαίσια του σχολείου αλλά και στα πλαίσια της τοπικής κοινότητας.  Στ’ Τάξη :  Στο πρόγραμμα αυτό οι μαθητές και οι μαθήτριες εμπλέκονται ενεργά, ομαδοποιούνται και μελετούν την ιστορία της Ευρώπης αλλά και τη θέση της Ελλάδας στην Ευρώπη. Το σημείο στο οποίο δίνεται έμφαση είναι το τι μπορούν μαζί να κάνουν οι Ευρωπαίοι πολίτες για το καλό τα Ευρώπης. Τα παιδιά ερευνούν την αρχιτεκτονική, τη μουσική και την ευρωπαϊκή λογοτεχνική κληρονομιά και εντοπίζουν ομοιότητες και διαφορές ανάμεσα στην ευρωπαϊκή και την ελληνική κουλτούρα. Εξάγουν συμπεράσματα για την ελληνική συμβολή ανά τους αιώνες . | |
| **ως προς τη Θεματική Ενότητα**  Ενδιαφέρομαι και Ενεργώ - Κοινωνική Συναίσθηση και Ευθύνη  **Ενδιαφέρομαι και Ενεργώ- Κοινωνική Συναίσθηση και Ευθύνη** | Η Α Τάξη ασχολήθηκε με τα δικαιώματα των παιδιών. Είναι πολύ σημαντικό να έχουμε ανθρώπους γύρω μας, τους οποίους πρέπει και να τους αποδεχόμαστε ακόμα και όταν είναι διαφορετικοί από εμάς. Επειδή αυτό είναι ένα αίσθημα που καλλιεργείται συνέχεια κρίθηκε σημαντικό να αρχίσουν τα παιδιά από αυτή την ηλικία να το κατανοούν. Είναι χρήσιμο να μάθουν τα παιδιά από αυτή τη ηλικία την έννοια του δικαιώματος αλλά και της δημοκρατίας. Στην συνέχεια έγινε προσπάθεια να μπορούν να εξηγήσουν γιατί είναι ευθύνη όλων να σέβονται τα ανθρώπινα δικαιώματα των άλλων παιδιών. Στο τέλος κλείσανε τα παιδιά το πρόγραμμα με την κοινή αποδοχή ότι πρέπει όλα τα παιδιά να διεκδικούν τα δικαιώματά τους στην πράξη.  Η Β΄Τάξη ασχολήθηκε με τη διαφορετικότητα και τον αλληλοσεβασμό. Είναι πολύ σημαντικό από μικρές ηλικίες να μάθουν τα παιδιά να σέβονται και να εκτιμούν τη διαφορετικότητα σε όλους τους τομείς. Για να φτάσουν όμως σε αυτό το σημείο πρέπει πρώτα να μάθουν να συνεργάζονται, να συνυπάρχουν και να σέβονται ο ένας τον άλλον, όποτε και δόθηκε πρώτη προτεραιότητα σε αυτούς τους τομείς. Στο τέλος θα πρέπει να μάθουν τα παιδιά να εκφράζονται με τρόπο άμεσο να αναγνωρίζουν τον κοινωνικό και φυλετικό αποκλεισμό και να μην τον τον αποδέχονται. Γίνεται προσπάθεια να κατανοήσουν ότι όλοι είμαστε τόσοι διαφορετικοί και ταυτόχρονα ίσοι  Γ’ και Δ’ Τάξη:  Οι μαθητές καλούνται μέσω βιωματικών εμπειριών και συμμετοχικής διαδικασίας να γνωρίσουν, να ευαισθητοποιηθούν και να υιοθετήσουν τάσεις και συμπεριφορές που προωθούν το δικαίωμα στην ελευθερία έκφρασης και να γίνουν ενεργοί πολίτες που θα δείχνουν πώς θα αλλάξουν τον κόσμο προς την κατεύθυνση του πλήρους σεβασμού των ανθρωπίνων δικαιωμάτων.  Ακόμα ένας στόχος του συγκεκριμένου προγράμματος είναι οι μαθητές/τριες, μέσω εργαστηρίων και δραστηριοτήτων που καλλιεργούν τις Δεξιότητες Μάθησης του 21ου αιώνα (Δημιουργικότητα, Κριτική σκέψη, Συνεργασία, Επικοινωνία), να ευαισθητοποιηθούν, να αναπτύξουν ενσυναίσθηση και να υιοθετήσουν στάσεις και συμπεριφορές οι οποίες αναγνωρίζουν, αποδέχονται και σέβονται τη διαφορετικότητα.  Ε’ Τάξη:  Οι μαθητές και οι μαθήτριες εξοικειώνονται με τους όρους κλιματική αλλαγή και φαινόμενο του θερμοκηπίου. Συνειδητοποιούν τη σχέση ανάμεσα στο οικοσύστημα και την αλλαγή του καιρού. Με την χρήση παιχνιδιών και σχεδίων τα παιδιά κατανοούν καλύτερα την έννοια του φαινομένου του θερμοκηπίου με τη αύξηση των καυσαερίων στην ατμόσφαιρα. Επίσης, μέσ’ από αυτό το πρόγραμμα τα παιδιά έρχονται σε επαφή με τις έννοιες ακραία καιρικά φαινόμενα και λειψυδρία και τις ολέθριες επιπτώσεις που μπορούν να έχουν αυτά σε αναπτυσσόμενες χώρες. Η χρήση χαρτών κρίνεται σκόπιμη καθώς συντελεί ακόμη περισσότερο στην κατανόηση των συγκεκριμένων φαινομένων .Θίγεται το θέμα της διαθεσιμότητας της τροφής κυρίως σε φτωχές χώρες. Όλα τα παραπάνω βοηθούν τα παιδιά να καταλάβουν πως είναι ώρα να αναλάβουν δράση και να προστατέψουν το περιβάλλον.  Στ’ Τάξη:  Στο πρόγραμμα αυτό, μέσα από συζήτηση, αρχικά αποσαφηνίζονται οι όροι αδιαλλαξία, σεβασμός και αλληλοσεβασμός. Αναδεικνύεται η ανάγκη θέσπισης κανόνων. Τα παιδιά στη συνέχεια, αφενός μαθαίνουν την αξία της διαφορετικότητας και να σέβονται το διαφορετικό, αφετέρου μαθαίνουν να αναγνωρίζουν το γεγονός ότι μπορεί να είμαστε διαφορετικοί αλλά ταυτόχρονα είμαστε και ισότιμοι.  Στη συνέχεια του προγράμματος αναδεικνύεται η έννοια της αναπηρίας. Αφορμή για σκέψη, κριτικό στοχασμό και επικοινωνία μεταξύ των μαθητών αποτελεί η ταινία μικρού μήκους «Ο αδερφός μου».  Στο επόμενο εργαστήριο αποσαφηνίζονται και αναλύονται οι όροι προκατάληψη, ξενοφοβία και ρατσισμός. Η συζήτηση ξεκινά με την προβολή ενός κοινωνικού πειράματος για τον φυλετικό ρατσισμό.  Στο 5ο εργαστήριο του προγράμματος οι μαθητές και οι μαθήτριες θα ασχοληθούν με το προσφυγικό πρόβλημα, με την σύμπραξη Του Πανελλήνιου Δικτύου για το θέατρο στην Εκπαίδευση. Η δημιουργικότητα των μαθητών και των μαθητριών θα αναπτυχθεί και θα εκφραστεί με την πραγματοποίηση ενός ατομικού έργου που αφορά τα συναισθήματα τους για τους πρόσφυγες. Στη συνέχεια τα παιδιά θα συζητήσουν το φαινόμενο της έμφυλης βίας. Γίνεται εμβάθυνση στη συζήτηση παρακολουθώντας βίντεο με κοινωνικά πειράματα που αφορούν τη βία. Το εργαστήριο ολοκληρώνεται με τη σύνθεση αφίσας. Στο τέλος του προγράμματος οι μαθητές και οι μαθήτριες συζητούν για ευάλωτες κοινωνικά ομάδες και δημιουργούν δικές τους κοινωνικές ιστορίες. | |
| **ως προς τη Θεματική Ενότητα**  Δημιουργώ και Καινοτομώ – Δημιουργική Σκέψη και Πρωτοβουλία  **Δημιουργώ και Καινοτομώ- Δημιουργική Σκέψη και Πρωτοβουλία** | Η Α΄ Τάξη ασχολήθηκε με το STE(A)M και την εκπαιδευτική ρομποτική μέσα από τον κύκλο του νερού και την υδροδυναμική. Το συγκεκριμένο πρόγραμμα έχει σκοπό να έρθουν τα παιδιά σε επαφή με θέματα που αφορούν την τεχνολογία, την επιστήμη, τα μαθηματικά και την μηχανική. Στόχος είναι τα παιδιά να μάθουν να προβληματίζονται, να εξασκηθούν σε έναν αλγοριθμικό τρόπο σκέψης, να αναπτύξουν δεξιότητες προσανατολισμού και να αναζητούν λύσεις σε καθημερινά προβλήματα.  Η Β΄ Τάξη ασχολήθηκε με τα παραδοσιακά επαγγέλματα που χάνονται στο χρόνο. Στην αρχή οι δάσκαλοι/ες προσπάθησαν να εξηγήσουν στα παιδιά την έννοια του επαγγέλματος αλλά και τη σπουδαιότητα του να εργάζεται κανείς, παρουσίασαν στα παιδιά επαγγέλματα που δυστυχώς έχουν χαθεί στο χρόνο και έγινε συζήτηση προκειμένου να προβληματιστούν τα παιδιά σχετικά με τους λόγους τους οποίους κάποια επαγγέλματα σταμάτησαν να υπάρχουν.  Γ’ και Δ’ Τάξη:  Ευαισθητοποίηση των μαθητών/τριών στην ομαδοσυνεργατική, δημιουργική και κριτικά αναστοχαζόμενη μάθηση, γνωριμία των μαθητών/τριών με τα επαγγέλματα, ενίσχυση των δεξιοτήτων ζωής και υπευθυνότητας, καθώς και ενίσχυση των δεξιοτήτων ψηφιακής μάθησης και τεχνολογίας. Να συνειδητοποιήσουν το ρόλο που διαδραμάτισε η εξέλιξη της τεχνολογίας στη διαμόρφωση των επαγγελμάτων.  Η Ε΄ Τάξη ακολουθεί ένα πρόγραμμα που στοχεύει στην ανάπτυξη δεξιοτήτων και πρακτικών Υπολογιστικής Σκέψης (Computational Thinking) μέσω διδακτικών ακολουθιών που αξιοποιούν την Υπολογιστική Επιστήμη (Computational Science) εστιάζοντας στις έννοιες υποβάθρου (core ideas) αλλά και στις εγκάρσιες/μεγάλες ιδέες, έχοντας ως κεντρικό θέμα τις γέφυρες.  Η μαθησιακή διαδικασία ξεκινάει με προβληματισμούς που έχουν τη βάση τους σε άλλα γνωστικά αντικείμενα (κείμενα από το γλωσσικό μάθημα) , την αξιοποίηση πληροφοριών που συλλέγουν οι μαθητές από το διαδίκτυο και την χρήση ψηφιακών εργαλείων για τον αρχικό σχεδιασμό διάφορων προτάσεων.  Οι μαθητές εργαζόμενοι σε ομάδες αναζητούν και επιλέγουν τις βέλτιστες λύσεις για το σχεδιασμό γεφυρών με βάση συγκεκριμένες απαιτήσεις που τίθενται με μορφή προκλήσεων και διερευνούν τις δυνατότητες που τους δίνουν τα υλικά που έχουν στη διάθεσή τους. Σχεδιάζουν και κατασκευάζουν τα μοντέλα τους προσδιορίζοντας τα ισχυρά τους σημεία αλλά και τις αδυναμίες του σχεδιασμού, ενώ μέσα από την αλληλεπίδραση με τις άλλες ομάδες αναπροσαρμόζουν τους σχεδιασμούς τους. Στη συνέχεια οι μαθητές γνωρίζουν τις δυνατότητες που μπορούν να τους προσφέρουν απλά ρομποτικά συστήματα κατασκευάζοντας και προγραμματίζοντάς τα οι ίδιοι. Στο τέλος οι ομάδες παρουσιάζουν τα προϊόντα της εργασίας τους και αξιολογούν τα αποτελέσματα τους.  Στ ‘ τάξη:  Γίνεται αφόρμηση με βάση μια εικόνα ενός πανοραματζή και ξεκινάει η συζήτηση για τα επαγγέλματα του χτες και του σήμερα. Καλλιεργείται η κριτική σκέψη μέσω της κατηγοριοποίησης των επαγγελμάτων σε εξαφανισμένα, προσαρμοσμένα και νέα. Οι μαθητές και οι μαθήτριες ερευνούν και βρίσκουν πληροφορίες για τα επαγγέλματα. Στο 2ο εργαστήριο, τα παιδιά χρησιμοποιώντας τους ηλεκτρονικούς υπολογιστές, δημιουργούν πρώτα ένα power point με τα ευρήματα τους και στη συνέχεια ένα padlet με τις εικόνες των ομάδων. Έπειτα, τα παιδιά επιχειρηματολογούν, συζητούν και αναπτύσσεται η κριτική τους σκέψη επικοινωνώντας και εμβαθύνοντας πάνω στο ζήτημα της τεχνολογίας. Οι μαθητές και οι μαθήτριες κάνουν διάλογο πάνω στο θέμα της προσωπικότητας και ως προς το πώς μπορεί κάποιος να βελτιώσει την αυτοεικόνα του αλλά και το πώς τον βλέπει ο υπόλοιπος κοινωνικός του περίγυρος. Γίνεται επέκταση του εν λόγω θέματος σε σχέση με τη σύνδεση των επαγγελμάτων με την προσωπικότητα αλλά και με το φύλο. Μέσα από όλα αυτά οι μαθητές κι οι μαθήτριες συνειδητοποιούν την σημασία και τη σπουδαιότητα του σωστού επαγγελματικού προσανατολισμού. | |
| **Αναμενόμενο όφελος ως προς το σχολικό κλίμα και την ανάπτυξη της σχολικής ενότητας** | Τα Εργαστήρια Δεξιοτήτων αναμένεται να εμπλουτίσουν τη μαθησιακή διαδικασία, προσφέροντας ποικίλα οφέλη στο σύνολο των συμμετεχόντων. Συγκεκριμένα, αναμένεται η σχολική μονάδα να λειτουργήσει ως ομάδα με δεσμούς εμπιστοσύνης, κοινές προσδοκίες, ενώ ταυτόχρονα, ανταποκρινόμενη στις ιδιαίτερες ανάγκες των συμμετεχόντων να αποσκοπεί στην ολιστική ανάπτυξη των παιδιών. Έπειτα, αναμένεται να ενισχυθεί η διαμόρφωση δημιουργικού και ανοιχτού κλίματος, που όχι μόνο επιδέχεται αλλά και δημιουργεί καινοτομία, αξιοποιεί σύγχρονα διδακτικά εργαλεία και τις νέες τεχνολογίες. | |
| **Ειδικότερα οφέλη** | Ο σχεδιασμός και η υλοποίηση των εργαστηρίων Δεξιοτήτων αποτελεί μια ευκαιρία και ταυτόχρονα μια πρόκληση στην ανάπτυξη δεξιοτήτων που βρίσκονται σε αρμονία με τους παγκόσμιους Δείκτες Αειφόρου Ανάπτυξης και εισάγουν νέες εκπαιδευτικές διαδικασίες και εμπειρίες. Επιπρόσθετα, προσφέρουν την ευκαιρία να απομακρυνθούμε από την δασκαλοκεντρική προσέγγιση και να βασιστούμε στον ενεργό ρόλο των μαθητών μέσα από την βιωματική και εργαστηριακή μεθοδολογία. | |
| **Αντίκτυπο στην τοπική κοινότητα** | Τα εργαστήρια Δεξιοτήτων προάγουν την αλληλεπίδραση του σχολικού περιβάλλοντος με το ευρύτερο κοινωνικό πλαίσιο Η σχολική κοινότητα επικοινωνεί και συνεργάζεται με αρμόδιους φορείς ή με την τοπική κοινωνία. Ως αποτέλεσμα, αναμένεται οι μαθητές να μάθουν να δρουν ως υπεύθυνα μέλη μιας κοινωνικής ομάδας. | |
| **Προσαρμογές για τη συμμετοχή και την ένταξη όλων των μαθητών** | Γίνεται προσπάθεια μέσω ομαδοσυνεργατικής μεθόδου, βιωματικών προγραμμάτων και εργαστηριακής μεθοδολογίας να συμμετέχουν όλοι οι μ Για την υλοποίηση του προγράμματος διαμορφώθηκαν οι τάξεις κατάλληλα προκείμενου να γίνει ευκολότερη η υλοποίηση των προγραμμάτων. (θρανία, καρέκλες). Οι εργασίες των παιδιών αναρτήθηκαν σε εμφανή σημεία μέσα στο σχολείο. Αυτό λειτούργησε και ως κίνητρο για πιο ενεργή και ενθουσιώδη συμμετοχή. Συμπεριλήφθηκαν παιχνίδια και μουσική για πιο ευχάριστο κλίμα. Έγινε χρήση των εικαστικών, της ζωγραφικής και των ηλεκτρονικών υπολογιστών για μεγαλύτερη συμμετοχή παιδιών με μαθησιακές δυσκολίες. μαθητές με βάση την προσωπικότητα τους και τα ενδιαφέροντα τους. | |
| **Φορείς και άλλες συνεργασίες που θα εμπλουτίσουν το σχέδιο δράσης** | Τάξη Δ΄: Επίσκεψη τροχονόμου και πυροσβέστη στον χώρο του σχολείου  Επίσκεψη σε πάρκο κυκλοφοριακής αγωγής.  Επικοινωνία με την ΕΛΙΖΑ, εταιρεία κατά της κακοποίησης του παιδιού.  Επίσκεψη σε μουσείο.  Τάξη Στ’: Τα κοινωνικά πειράματα και οι κοινωνικές ιστορίες ως μέσο καλλιέργειας κοινωνικής ευθύνης.  Αν το επιτρέψουν οι συνθήκες το εργαστήριο θα γίνει με την σύμπραξη του Πανελλήνιου Δικτύου για το Θέατρο στην Εκπαίδευση. | |
| **Τελικά προϊόντα (ενδεικτικά) των εργαστηρίων που υλοποιήθηκαν** | Α’ Τάξη  Παραδοτέα για όλους τους θεματικούς κύκλους στην e-class (συγκεντρωτικά ppt για τους 4 θεματικούς κύκλους)  Συγγραφή βιβλίου «Το βιβλίο της χαράς»  Κατασκευή μακέτας «Ο κύκλος του νερού»  Β’ Τάξη  Παραδοτέα και των 4 θεματικών κύκλων στην e-class (εικαστικές δημιουργίες, φύλλα εργασίας, ζωγραφιές, ποιήματα) σε μορφή ppt  Γ’ Τάξη  Παρουσίαση εργασιών σε ψηφιακή μορφή (power point)  Παρουσίαση εργασιών σε έντυπη μορφή  Οργάνωση παρουσίασης εργασιών για τη διάχυση της γνώσης σε σχέση με τα προγράμματα που εκπονήθηκαν (στους μαθητές του σχολείου, στους γονείς)  Δημιουργία διαφήμισης  Συγγραφή ποιημάτων  Δ’ Τάξη  Παρουσίαση εργασιών σε ψηφιακή μορφή (power point)  Παρουσίαση εργασιών σε έντυπη μορφή  Οργάνωση παρουσίασης εργασιών για τη διάχυση της γνώσης σε σχέση με τα προγράμματα που εκπονήθηκαν (στους μαθητές του σχολείου, στους γονείς)  Δημιουργία διαφήμισης  Συγγραφή ποιημάτων  Ε’ Τάξη  Ζωγραφιά με θέμα τα συναισθήματα  Σενάριο «καλοσύνης»  Κάρτες «Αγάπης»  Κολλάζ «Συναισθημάτων»  Ζωγραφιά με θέμα τις πυρκαγιές  Μακέτες (Δάσος πριν και μετά τις πυρκαγιές, κατοικημένη περιοχή πριν και μετά τις πυρκαγιές)  Τραγούδι  Πίνακας απεικόνισης φαινομένου  Ζωγραφιά με θέμα το Διοξείδιο του Άνθρακα και ζωγραφιά κύκλου του νερού  Δημιουργία χάρτη  Ζωγραφιά με θέμα τις γέφυρες  Παρουσιάσεις Power Point  Φύλλο Αξιολόγησης και Αναστοχασμού  Στ΄ Τάξη  Παραδοτέα και των 4 θεματικών κύκλων στην e-class (εικαστικές δημιουργίες, φύλλα εργασίας, ζωγραφιές, ποιήματα) σε μορφή ppt  Φύλλο Αξιολόγησης και Αναστοχασμού | |
| **Εκπαιδευτικό υλικό και εργαλεία που χρησιμοποιήθηκαν εκτός της Πλατφόρμας των Εργαστήρια Δεξιοτήτων του ΙΕΠ.** | Τάξη Ε΄  Θεματική «Ενδιαφέρομαι και Ενεργώ- Κοινωνική Συναίσθηση και Ευθύνη»   * Το εκπαιδευτικό πρόγραμμα «Κόντρα στο ρεύμα» της Actionaid (Συγγραφική ομάδα: Πηγιάκης Α., Σταματούκου Χ., Ντιρογιάννη Δ.)   Θεματική: «Δημιουργώ και Καινοτομώ- Δημιουργική Σκέψη και Πρωτοβουλία» | |

